Държавен вестник, бр. 101, 2024 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  101
на ал. 3, съответно се изменя заповедта за 
назначаване на комисията.
(8) В случаите по ал. 6 и 7 новоопределе­
ните лица подписват незабавно декларация за 
спазване на изискванията по ал. 2 и за съот­
ветствие с изискванията по ал. 3, а мотивите 
за промяната се отразяват в оценителния 
доклад за конкурса.
Чл. 16. Оценяването и класирането на 
предложенията се извършва до един месец от 
назначаването на комисията по чл. 12, освен 
ако по изключение в заповедите за назнача­
ването на комисията не е посочен по-дълъг 
срок, който не може да бъде по-дълъг от три 
месеца.
Чл. 17. (1) Оценката на административното 
съответствие и допустимостта се извършва от 
членовете на техническата комисия.
(2) Минималното съдържание на провер­
ката за административно съответствие и до­
пустимост включва изпълнението на следните 
критерии:
1. отговарят ли кандидатите на изисква­
нията, посочени в заповедта чл. 4, ал. 1, 
налице ли са отрицателните предпоставки за 
недопустимост спрямо условията на конкурса;
2. представени ли са всички документи 
съгласно конкурсните условия и съответстват 
ли представените документи на задължител­
ните образци, включително на декларациите 
за наличие или липса на обстоятелства, съг­
ласно условията на конкурса; проверката не 
обхваща документи, представени по преценка 
на кандидата.
(3) Проверката за административното 
съответствие и допустимост за всеки форму­
ляр, съответно проект, се документира чрез 
попълване на електронна форма. В случаите 
на административно несъответствие и недо­
пустимост във формата се посочват мотиви.
(4) Когато при извършване на проверката 
по ал. 2, т. 2 се констатира липса на документ, 
кандидатът се уведомява по електронен път за 
представяне на липсващия документ и може 
да предостави отговор в срок 5 работни дни 
от получаване на уведомлението. Документи, 
свързани с обосноваване на разходи по проекта, 
не се изискват допълнително, а представените 
такива не подлежат на разглеждане. За липсващ 
документ се смята и такъв, който е нечетим.
Чл. 18. (1) Експертната и финансова оцен­
ка се извършва само на проекти, които са 
допуснати след оценка за административно 
съответствие и допустимост. Оценката се 
извършва в съответствие с обявените условия 
на конкурса съобразно основните критерии по 
ал. 2 и по методика, определена в документите 
съгласно чл. 4, ал. 1, т. 3. В документите се 
определя минимално допустима оценка на 
проектите.
(2) Основните критерии за оценка са 
свързани със съответствието на проекта с 
условията на съответния конкурс.
(3) Председателят на оценителната коми­
сия разпределя проектите между членовете 
на оценителната комисия в съответствие с 
професионалната им компетентност.
(4) Решенията на оценителната комисия се 
приемат с мнозинство от повече от половината 
от всички членове с право на глас.
(5) Оценката по ал. 1 се извършва най-малко 
от двама членове на комисията независимо 
един от друг, окончателната оценка е сред­
ноаритметично между получените оценки.
(6) За финансиране се одобряват в низхо­
дящ ред на получените точки проекти, чиято 
оценка е по-голяма или равна на минимално 
допустимата оценка по ал. 1, до изчерпване 
на общия размер на финансовите средства, 
посочени в обявата за съответния конкурс.
(7) При оценка на проектите оценителната 
комисия извършва проверка за съответствие 
с правилата за допустимите държавни/мини­
мални помощи, ако е приложимо.
(8) В случай че при оценката на конкретно 
предложение се установи, че със средствата, 
за които се кандидатства, ще бъде надхвър­
лен прагът на допустимите държавни или 
минимални помощи, оценителната комисия 
намалява служебно размера на средствата, 
предоставяни от Фонда, до максимално до­
пустимия размер.
(9) Оценителната комисия може да из­
вършва корекции в бюджета и/или размера 
на финансирането на проекта, в случай че 
при оценката се установи:
1. несъответствие между предвидените 
дейности и видовете заложени разходи;
2. нереалистични и необосновани разходи;
3. дублиране на разходи;
4. несъответствие с правилата за държав­
ните или минималните помощи;
5. наличие на недопустими дейности или 
недопустими разходи;
6. неспазване на заложените в документите 
по чл. 4, ал. 1 правила или ограничения по 
отношение на заложени процентни съотно­
шения/прагове на разходите.
(10) Допустими разходи за изпълнение 
на проекта са разходите, пряко свързани с 
творческата дейност. Допустимите разходи се 
определят за всеки конкурс при съобразяване 
с правилата за държавните помощи.
(11) Недопустими разходи са:
1. разходи, направени преди подписване на 
договор за финансиране на проекта;
2. данък върху добавената стойност;
3. лихви, комисиони и загуби при обмяна 
на валута, глоби, финансови санкции, разходи 
за разрешаване на спорове и прекомерни или 
необмислени разходи;
4. разходи, които са декларирани, но са 
покрити от друг проект, финансиран с пуб­
лични средства;
5. покупка на земя;